Keuruu

Keuruu estas urbo kaj komunumo en la okcidenta parto de la provinco Meza Finnlando de Finnlando. Ĝis la jaro 2009 ĝi ankaŭ apartenis al la tiutempa gubernio Okcidenta Finnlando. Laŭ la stato de 2023 en la komunumo vivis 9 184 loĝantoj sur areo de 1 258 kvadrataj kilometroj, kio rezultigas loĝdenson de 7 loĝantoj/km². El la areo, 170,2 km² estas akvo. La teritorio havas komunan limon kun Ähtäri, Jämsä, Multia, Mänttä-Vilppula, Petäjävesi kaj Virrat. Oni fondis Keuruu en 1652. Pihlajavesi estis distingita el Keuruu en 1895 kaj Multia en 1898, sed Pihlajavesi estis ligita reen al Keuruu 1969. Ekde la komenco de 1986 la loĝloko estas urbo. Keuruu estas taksita kiel la plej naturbela mezfinnlanda komunumo. La plej granda lago estas Keurusselkä. Keuruu havas bonajn trafikajn kontaktojn al Jyväskylä. En la komunumo situas ankaŭ la pentekosta kristana centro Iso Kirja ("granda libro"). Tie estas mezsomere kristana granda evento Juhannuskonferenssi. Iso Kirja situas sur strando de Pohjoisjärvi. Krom pentekostismo la centron uzas konservativa lestadianismo, kiu luprenadas ĝin. La presejo de la Eldona Akcia Societo Otava ankaŭ situas en Keuruu. Famuloj Kalevi Sorsa Referencoj Vidu ankaŭ Keuruulle takaisin, "reen al Keuruu", peco de Juha Vainio Eksteraj ligiloj Oficiala retejo (finne)